२०२० छत्तीसगढ़, भारत में कोरोनावायरस महामारी
छत्तीसगढ़ में कोरोनावायरस से संक्रमण का पहला मामला, १८ मार्च २०२० को रायपुर में लंदन से लौटी २४ वर्षीय युवती के कोरोना वायरस से संक्रमित होने की पुष्टि से पता चला था । युवती और उसके माता पिता को रायपुर स्थित अखिल भारतीय आयुर्विज्ञान संस्थान में निगरानी हेतु रखा गया था। २५ अप्रैल २०२० तक छत्तीसगढ़ में ११३८६ लोगों का टेस्ट किया जा चुका है जिनमें से ३७ संक्रमित पाए गए और इनमें से ३२ मरीज अबतक ठीक हो चुके हैं।  राज्य में अभी २५ अप्रैल २०२० तक करोना के कारण किसी की मृत्यु नहीं हुई है। दिनांक १८ मई २०२० तक राज्य में कोरोना प्रभावित कुल ३४ सक्रिय मरीज हैं। एम्स रायपुर में २० मरीज, कोविड अस्पताल माना रायपुर में ०६ मरीज, कोविड अस्पताल बिलासपुर में ०५ मरीज मेडिकल कॉलेज अस्पताल अंबिकापुर में ०२ मरीज भर्ती है।